石槎路

石槎路係中國廣東廣州嘅一條主幹道，喺白雲區入面，成條馬路係南北走向。南邊從西槎路同埋德康路嘅交界開始，一直向北去到石沙路同石桂路交界嘅小坪立交嗰頭。

名
呢條馬路係因為連接石井同槎頭先至改成噉嘅名。但而家嘅石槎路冇直接連到槎頭，而係經一小段西槎路連去槎頭嗰頭。

史
其實好耐之前根本就冇呢條馬路嘅。直到2003年12月9號，嗰時廣州市政府話要整通幾條斷頭路嘅工程，先至開始喐手起呢條馬路出嚟。而呢條馬路喺2004年6月正式起好咗重通埋車。

概要 
全長3公里，闊30米，雙向6車道。

經過嘅道路 
呢度啲路嘅順序係從南去到北嚟排嘅，其中加粗咗嘅字係主幹道：
 西槎路、德康路
 棠槎路
 棠潭路
 平沙北街
 棠樂路
 石沙路、石桂路

攷
 广州市石槎路2004年六月接通黄石路 太平洋汽车网 
 石槎路明年将接通黄石路 石井河桥将 有双向6车道 南方网 

廣州主幹道
廣州市白雲區